Մարտին Սարգսյանի հետ զրույցի ընթացքում, նույն սենյակում էր գտնվում նաև «Հայաստանի կույրերի միավորում» ՀԿ պատասխանատու քարտուղար Անահիտ Ծատուրյանը: Ի վերջո, փոխնախագահից մի քանի խոսք ասելու հնարավորություն խնդրելով, տիկին Անահիտը հայտարարեց՝ այս բողոքի շարժումն ուղղորդված է, ուղղորդում են ինչպես միավորման ներսից, այնպես էլ դրսից. «Դռնից այն կողմ գտնվող ցուցարարների մեծ մասը միավորման անդամ չեն, նրանցից շատերին մենք առաջին անգամ ենք տեսնում: Մենք անգամ չգիտենք, թե ներկա անձիք հաշմանդամության ինչ կարգ ունեն: Ախր ամեն ինչ հո մենակ ասելով չի»,- նշեց Անահիտ Ծատուրյանը: